tartuNLP/wikipedia-smugri-20251201 huggingface dataset:
Wp/sjd/Тырьбэрь

Тырьбэрь (рӯшас "") - са̄тк Баренц ме̄рр рынтэсьт.
Са̄нндрэ Антонова мушштсалл Тырьбэрь.
Ке̄сcь каникула (Сӯйнкоссэм я поаррьк ма̄н).
Мыйй Воа̄ськенҍ ке̄ссь каникула па̄ль, пыемь ёадтӭ Тырьбэрра, моа̄ст. Авьтмуссе мыйй пыемь коа̄ввсэ коа̄рдэгк сыййта, уййнэ ро̄дэтҍ. Ленинградэсьт по̄йсэнҍ ёдӭмь Оленегорск станция райя. Станциясьт коа̄внэмь машина, ёадтӭй Луяввра. Со̄нн во̄альтэ мӣнэтҍ, го ля̄йй сайй со̄нэсьт. Танна автобус вя̄л ев ёдтла. Сыйй э̄ллькэнҍ ёдтлэ е̄ннгэдтӭ маӈӈьда, ыгегуйм маӈӈьда.
Машина ля̄йй колхознэ. Со̄нн пыдтӭ мӣнэтҍ Луяввра. Ва̄сськ тэнн сыйт ля̄йй уййна вя̄л туарр ыге. Мунн со̄н уййнэ авьтма вуэр, чофта мӣлльтэ, о̄ллмэ тӣрвхэдтэв, мунн муэййнэннҍтэ. Мудта кула са̄ррнэв: "Тӣррв, сватҍя!" Мунн тэнн сыйтэсьт никуэссь эмм лййма э нӣкенн эмм тӣдҍ.
Мыйй ый ыййдэмь Луявьресьт. Ва̄сськ ыйедҍ оа̄ххксэсь, а мунн Октябрина вуэррьпелесьт, Эвван Тамарасьт. Ке мун тоагэ выгэ, эмм мушт. Ӣнцэ райя вӯдӭмь. Ӣнцэ ёадтъемь Коа̄ррдэгке мотор мӯрр вэ̄ннсэнҍ, ку эфт вуэр не̄дтлесьт сыййта выгк почта, газетатҍ, вӯлкхэзэтҍ мӣнэтҍ, вӯрьтэ рынтэсьт о̄ммп сыййт. Вэнс э̄ллтэнҍ рыннта, вуэсста, коа̄шштадт, пугк сыййт пӯдӭ.
Мыйй Воа̄ськенҍ кӯххт пе̄йв ӣлемь коа̄рдэгэсьт. Мӯнн ӣлле вуэннтре де̄дҍсан я По̄ввэль Ма̄рьесьт, со̄н а̄ххкь. Сӣнэгуэйм ӣле Эвнат, чӯдҍыгкса ка̄ллса рӯшас со̄н коадчетҍ Игнат. Ва̄сськ ӣле де̄дҍсэсь, ажесь вильесьт.
Мыйе Коа̄ррдэг о̄ллмэ цӣӆӆькэнҍ: "Пэ̄йнэгке Це̄ссэм па̄кь э̄л, выльшэгке Тырьбэрь са̄тк гоаррэ, уйнсебпе Тырьбэрь воа̄ретҍ." Мыйй я тэсьт шэ вйджьлемь Це̄ссем па̄кь э̄л.
Ебп уййнма Тырьбэрь воа̄ретҍ. Ента ӣнцэ ёадтъемь тэнншэ вэ̄ннсэнҍ Луяввра я эвтэс Тырьбэрь гоаррэ машина альн. Оленегорскэсьт по̄йсенҍ Мурмнэ. Мурмнэсьт парходэнҍ Тырьбэрра. Тырьбэресьт ва̄нҍцнэлле ке̄ссь ча̄р мӣлльтэ рай ка̄л-я̄вьр Пе̄ҏҏькя̄ввра, ке̄ссь е̄ллемь сайя. Тэсьт мунн ӣлле поаррьк ма̄н кӯххтлоагант пе̄йв райя.
Пӯдӭ а̄ййк ёадтӭ Ленинград ланна, о̄ххпнуввмуж луэпптӭм гуэйкэ. Ныдтҍ э ка̄никула па̄лль мэнст, гу э̄ххт пе̄ййв.
Wp/sjd/Коаррдэгк ёгк

Коаррдэгк ёгк (рӯшас "Воронья") лӣ ёгк.
Коаррдэгк ёг баяс.
Коаррдэгк ёгк лӣ ваптэгк куленҍ.
Wp/sjd/Са̄рнэгк

Са̄рнэгк лӣ ...
Кӣллт са̄мь кӣл са̄рнэг пример.
Вуэммь ка̄ннҍц пэря пукэ о̄дт коанҍцэ лӣ — "Старый друг лучше новых двух"
Вуэммь пе̄ннэ карр эвтэсь, нӯрр пе̄ннэ карр со̄н мӣлльтэ — "Старая собака бежит впереди, молодая – за ней"
Wp/sjd/Афанасьева, Е̄льцэ Нӣна

Е̄льцэ Нӣна Афанасьева (рӯшас "Нина Елисеевна Афанасьева") (*1.2.1939) — са̄мь уһцэй я кырьйхэй Мурман ланӭсьт. Кырьеһт "Ла̄зэр ка̄ллса моаййнас" кырьй (2008 ыгесьт) я нымьп кырьй.
Биографья я со̄н мушт.
Е̄льцэ Нӣна лӣ 1939 ыгесьт Арсъёгк сыйтэсьт шэ̄ннтма. Со̄нн лӣ шӯрр са̄мь пӣррсэсьт ке̄ссь е̄ллем сыйтэсьт шэ̄ннтма. Со̄нн лӣ кыджянт па̄рна Е̄льцэ я Па̄рэск удцьмусса нӣйта. Куссь со̄нн шэнтэ, аджя ля̄йй ё выдтлоагкь ыгке тӣввтма. Со̄н пуаррса вуэррьпэнҍ На̄ст шӣгктэнее мушшт Нӣна шэ̄ннтэм пе̄йв. Тэдта ля̄йй чоаһпесь кэ̄ллм мӯнь ма̄н пе̄ййв. На̄цьне мэ̄нэ лышэ кыджянт ыга. Куэссь а̄кь шэ̄ннтътэв парнэ, пугк па̄ррнэтҍ выгэтҍ олкэс. Тэнн гуэйкэ На̄ця мушшт чоаһпесь па̄ль. Со̄нн чуэнче кэ̄ллм сыӊцэсьт я вӯрьт парна ря̄гкмуж, оалв. На̄ця чуть пэ̄лэ э̄хтта сыӊцэсьт чуэннчмэнҍ. Тэль со̄нн куӆсэсьтэ парна ря̄гэнҍт. Ныдтҍ мунн пӯдтӭ э̄ллманнта.
Е̄льцэ Нӣна мушштсэлл ӣджесь ро̄д я ро̄дт о̄ллма.
Куэссь мыннӭ ля̄йй ко̄ллм ыгке тӣввтма, мун аджя ёаме. Мунн чуть шӣгктэнне мушта тэ̄нн пе̄йв. Я̄нна ля̄йй ле̄фэсьт лыгкэсьт. Мыйй пуаррса вуэрьпнэнан На̄цян лӣйемь пэҏтэсьт, оарэм пе̄ц альн. Мӣн аджя ля̄йй шальтэсьт. Мыйй чуть поҏсувэм. На̄ця пэ̄лэ вэлас пе̄цэсьт шаллта нӣйе, штобэ воалльтэ туэль альн ле̄ййп куска. Со̄н лӯшьтэ мун пе̄цэсьт вэлас. Мунн э̄ллтнэ аджьсан, мунн эмм пэ̄ллма со̄нэсьт. Аджясан чальм лӣйенҍ а̄в, чӣльмэ альн лӣйенҍ копейка пыййма. Мунн сӣнэтҍ лыгксэһтӭ.
Ныдтҍ шэ мушта ажян рӯһкэм пе̄йв. Пугк ро̄дт о̄ллма мэ̄ннэнҍ кальм э̄л. Мыйй лӣемь пэҏтэсьт куаһтэсь е̄гк оаһкэнан. Со̄нн поашьтэ ша̄ӈкэтҍ рӯһкэм туалла. Мунн чӯннче э̄һкан лузьн я киһче че̄д э̄һкан, ко̄з мэ̄ннэнҍ пугк мӣн о̄ллма. Мунн ря̄гнэлле рӣгкэ, о̄ллвэ. Е̄гкь оаһка нагкя тмыннӭ ша̄ӈкь, покэ мунн по̄ра ша̄ӈк, ня̄я̄лльм лӣ коатмэнч. Тэдта ля̄йй лоагант пе̄йвэсьт ке̄ссь ма̄нэсьт, оаллкэнҍ мэ̄нэ коам аббрь. Мун едтҍ воаллтма мӣлльтэ кальм э̄л, тэ̄нн гуэйкэ мунн сутнэ я о̄ллвэ, та̄һтэ сӣнэгуэйм ажян рӯһкэ. Нэ, ныдтҍ мэ̄нэ тэдта пе̄ййв. Е̄намп мунн эмм мушьт.
Мун пуаррса вӣлльй: Ка̄ле - рӯшас Галактион, Мыцишьк - рӯшас Вячеслав (25.12.1925 - 28.05.1980), Возар/Вольсанндэр - рӯшас Александр, Мыдтре - рӯшас Дмитрий (07.11.1932 - 27.05.1992)
Мун пуаррсса вуэррьпэнҍ: Выкице - рӯшас Виктория (январь 1934 - май 1934), На̄ст - рӯшас Анастасия (03.10.1935)
Мун ро̄дт о̄ллма: аджя - Вуадтэр Ельцэ - рӯшас Елисей Фёдорович (1889 - 10.06. 1943), Мыгклэ Па̄рэск - рӯшас Парасковья Николаевна (28.10.1904 - 28.06.1980) Павлов тэдта лӣ сӣн фамилья; оаһка - Вуэле Ве̄дэр - рӯшас Федора Алексеевна, а̄йя - Мэһкал Вуадтэр - рӯшас Фёдор Михайлович тэдта лӣ ажян пе̄льт ро̄дт.
Я̄нан е̄ннҍ - Вуач - рӯшас Евдокия, аджь - Увван Мыгклэ - рӯшас Николай Иванолвич сыйй ле̄в мун оаһка я а̄йй. 
Моадтэр оаһкэ я а̄й: Пе̄дар Мэһкал - рӯшас Михаил Петрович.
Тӯй.
Е̄льцэ Нӣна лыгк выгкъенҍ са̄мас са̄ррнмуж документацья я радива мӣлльтэ. Со̄нн лӣ кырьйха (нымьп кырьйхэйя сайя вай ӣджь) логкэм-, о̄һпнуввэм- я са̄ннҍкырьй.
Wp/sjd/О̄дт ыгенҍ

О̄дт ыгенҍ я Ро̄стов пӣйвэнҍ!!!
Коаллэш са̄мь о̄ллма! Коаллэш ка̄нҍц!
Куэллнэгк нёрк са̄мь Соббар тӣрваһт тӣнэтҍ
О̄дт ыгенҍ я Ро̄стов пӣйвэнҍ!!!
Мыйй, тӣнэгуэйм воаллшэнч депутат, та̄һтэпь тыйе шувв 
я̄ллмуж, анҍ ӣллькъюввэв пугк тӣн юрртэ! 
Е̄лле тӣррвэнҍ! Анҍ тӣн кӯдэнҍ пуалл
агкь пайя чӯввесь то̄лл я я̄лл роамм!
Мыцешьк Валентина, Ельце Нӣна, 
Вуадтэр Вуэннҍтря, Мыгкла О̄леӈьк, 
Ла̄дэмырр Вӯлльсэ, Ёак Нӣна, Мыгклэ
Валерий, Вуадтэр Та̄дҍян, Мыгклэ 
Са̄нндрэ.
Wp/sjd/Куруч, Римма Дмитриевна

Римма Дмитриевна Куруч (*1938) - уһцэй я кӣллте̄дтӭй Мурман ланӭсьт. Со̄нн лӣ лыгкма выгкъенҍ са̄мас са̄ррнмуж радива мӣлльтэ. Kырьйха лӣ (са̄мь кырьйхэйя сайя) кӣллт са̄мь логкэм-, о̄һпнуввэм- я са̄ннҍкырьй.
О̄һпнуввмушш.
Р. Д. Куруч лӣ педагогическэ те̄дэтҍ кандидаһт.
Wp/sjd/Варрьм ё̄гк

Варрьм ё̄гк (рӯшас "Вирма") лӣ ё̄гк.
Географья.
Луявврь сыйт кэскэс коа̄ллк Варрьм ё̄г, сонн оа̄лгхув ко̄ллкэ Се̄втэрь я̄врасьт. Ма̄нн сыйт мильтэ, я поа̄бпаллт Поа̄хп я̄ввра. Варрьм ё̄г сайгем ли чӣӈӈал, сайгем лев кӯшшк, чоавта ли моаххьк я куккесь, левв уць сӯлйя. Сыйдэс раст ё̄г пыйма лев кудт шалльт, касьт парна шиллэв кӯлль. Кӯлль попплэнтав югкеналшэм: ны̄гкещ, ша̄бп, вӯсскан, кӯввч, вӯженнь. Чадзь ли човта щӣггь, вуай югэ ый пэллэ, эк лужнэдь.
Еррькья, ко̄ссь шалльт евлый пыйма, са̄ммь о̄ллма ра̄сст ё̄г ё̄дллэнь вэӈӈсгуэймь, я керёже гуэймь.
Wp/sjd/Коаррдэгк сыййт

Коаррдэгк сыййт (рӯшас "Вороний погост" вай "Вороние (село)") - са̄мь сыййт Коаррдэгк ёг рынтэсьт.
Коаррдэгк сыйт баяс.
Коаррдэгк сыйтэсьт ӣлленҍ эфт са̄мь о̄ллмэ я эйй е̄ннэ югке о̄ллмэ. Оллм лӣййенҍ пуазпынней. Сыйй вуаррдэнь чӣррэ пынне чудзэтҍ. Э е̄нннҍ пынненҍ па̄рнэтҍ я курренҍ са̄мь оаскэтҍ. Па̄ррнэ я нызан шылленҍ кӯлетҍ я ва̄ресьт уссенҍ муррьетҍ, копченҍ куммпрэтҍ, я югке ра̄зетҍ. Коаррдэгк ёгк ляйй ваптэгк куленҍ, чарр ляйй ваптэгк ёагклэнҍ. Тэнн гуэйка мин пудзэ тоавас я тӣрвас.
Пэ̄ҏт Коаррдэгк сыйтэсьт лиййенҍ уххцэй пэҏҏт, кыррьй-логкэм пэҏҏт (библиотека), лыххцэм пэҏҏт, лихемь пэррт, удць парна уййнэмь пэҏҏт, чуэррьво̄лллмэ пэҏҏт я югке мэн.
Мария Гавриловна мушштсэлл Коаррдэгк сыйт.
Тэль мӯгка суххквуэййв.
Шоабшэнҍ мӣн Коаррдэгк о̄ллмэ кӣххче фильметҍ, е̄на шоабшэнҍ индийскэ. Кина бай нызан кӣххчав я лӯййкэв, оалмо̄ллмэ вуаксэллэв. Мӣн е̄ннҍ е̄в лышшэ лӯййххкма вӣресь вӯзетҍ, вӯйенҍ э коа̄дтӭ, мушштӭнҍ ӣжесь пӣрас баяс. 
Э̄ххтэшьт пыххтэшь сыййта индийскэ фильм «Бродяга», пугк е̄нн оллмэ пудтӭнҍ кинапэ̄ҏҏьтӭ. Фильм пудэ, пуэллхэнҍ чув, я ке̄лянч кугкехьтҍ:
-Мугка суххквуэййв выйдэ!
Глафира По̄ввэль нӣййт ныдтҍ лӯййххьке кӣххчмэнҍ экран э̄л, кодӭ суххквуйв мӯгка кукесь…
Адтҍ пугк э̄ллькенҍ лӯййххьке сыйнэмэнҍ. По̄аввэль Глафира балъедэсьт:
-Ноа, тэнн суххквуаййва мун ка̄ллесь омпан ча̄ӈӈ.
Wp/sjd/Кӯлль

Кӯлль (латинскэ кӣлас "Pisces") лӣ ча̄дзь жэва, кӯ я̄лл ёгэсьт, я̄вьрэсьт вай ме̄ресьт.
Кӯль Луявьр я̄вьрэсьт.
Куввьч, шаабп, ныгкеш, вуэск, вушен, раавт, идеч, форель, мев шаабп я руввьт куэла.
Мушшт.
Оця Лукин мушштсэлл ко̄ххт со̄нн кӯль шылле я Чудзьявьрэсьт илле.
Мунн шобша шылле куль Луявьр явьрэсьт. Муст ли руввьт вэнс "Прогресс", ковас. Ковсэс ли пуаз тулльй, ровв, осстэ, окша, саййм. Мун шыла куль "Таввель чуэльмес". 
Мун пирас тампе шылл кесса я чеххча. 
Ныдтше копчеп мурьет, кумпрет я суэг мурет. Луммнэн порреп: куль, лим, лэгкеп нюввтэ. Чумнежет копчеп та̄ллвас. Сарен я ёӊён кыптэв морсет я пашштев шанькет. Инце чиннеп перк, киччеп шеӊ ямаӊӊа тумкъеп мен алькеп лэгке пеййва. Екна мый вуадтеп ко̄авсэс: туэльеальн, роввсысен. Рушш оссэ мин ли подэшк. Ковсес пуэлл толл. Ковсэс ли покас я щиг. Луяврь ли пере шурр, мин рынтэсьт пиӊӊкеӊ - шурр нэмп лев. Мыйй еллеп мо̄ччес чуэльм суллйест. Еккнамильт мый киччеп урртэт, явьр я ва̄рь.
Мунн мушштсэла коххт мунн илле Чудзьявьр сыйтэст, тампе ля шентма.
Wp/sjd/Пуай

Пӯйе (лат. "Salix") ле̄в мӯр Пуай-на̄ль пӣррсэсьт. Пуай элля е̄рркъя Мӯрман е̄ммьне гуэйкэ, годтҍ та̄ррьмъясьт со̄нн шаннт ё ко̄ххт выгкма ро̄дт. Рӯшше̄ммьне кэ̄сск пе̄льесьт пуай лӣ чофта тоа̄ййв мӯр на̄лль. Пуай ро̄дтӭ пе̄знэв 350 ве̄рьт мӯр-на̄ль.
Wp/sjd/Роашшьн

Роашшьн ("Sorbus aucupária") вай роашшьнмӯрр лӣ лэ̄сстмӯрр. 
Нэ̄мм.
Латин нэ̄мм.
Латин нэ̄мм "aucuparia" пуадт "avis" "лоаннҍт" я "capere" "шылле, коаһче" соа̄нӭнҍ. Со̄нн нэ̄ммдувв ныдтҍ тэнн мӣлльтэ, го роашшьнмӯр шант оннӭшь лонҍтэ шыллмуж гуэйкэ.
Ботаническэ кырьйхэмушш.
Лэ̄ст ше̄ннтэв ӣджь ӣжесесь туннӭ пе̄льт, сыйй ле̄в кугкь я чо̄г. 
Эвьн ле̄в е̄нн, удць я вӣллкэ, сыйй эвьнсэв сӯгкесь групанҍ. 
Мӯрьй ле̄в рӯппсэ я шэнтнэв шурр тугкэнҍ; сыйй моайкрэв я пыччкрэв; авьтмусс сульнэнҍ, ама, пыччкрэсь ня̄лльк ка̄дт.
Wp/sjd/Коа̄сс

Коа̄сс я̄лл пэҏтэсьт. Шылл са̄хьплинкэтҍ. Нышше со̄нн чофта шоабашт по̄ррэ кӯль.
Wp/sjd/Лукин, Геннадий Петрович

Оця Лукин (*12.12.1949) (рӯшас Геннадий Петрович Лукин) - са̄мь оалм олма Луявьрэсьт. Лыххьк выгкъенҍ са̄мас са̄ррнмуж радива мӣлльтэ.
Биографья.
Ше̄ннтма лӣ Чудзьявьр сыйтэст. Еррка со̄н илле пере пуарас. Пудзэтҍ пынне, мецтэ, кӯль шылле. Мэнне ноййтлыттэ, вольтэ акен Сорванов Лида. Шэнтэнҍ парна, нийта коччев Катрен, парьн коччев Пехтар.
Тӯйй.
Оця Лукин ро̄бхушш НКЦ-эсьт Луявьрэсьт.
Со̄нн ныдтҍшэ кырьяхьт са̄мас, кӣч со̄н мушт ко̄ххт со̄нн кӯль шылле я Чудзьявьрэсьт илле.
Wp/sjd/Бажанов, Аскольд Алексеевич

Аскольд Алексеевич Бажанов (*1934 - †2012) — са̄мь кырьйхэй. Кырьеһт "Солнце над тундрой" (1982), "Белый олень" (2008), "Стихи и поэмы о саамском крае" (2009).
Биографья.
Ше̄ннтма лӣ 1934 ыгесьт нуэрртса̄мь Нӯһтҍя̄ввьр сыйтэсьт Мурманскэ обласьтэсьт. Адтҍ со̄нн я̄лл Ре̄ввда сыйтэсьт, ноайтлэдтма лӣ я сост ле̄в кӯххт па̄ррнэ. Со̄нн лӣ о̄һпнуввма Ле̄нинградэсьт педагогическэ институтэсьт Таввял ре̄ввьн о̄ллмайе факультетэсьт. Па̄ррнэ па̄лесьт со̄нн лӣ лыһкма пӯдзэ пы̄ннье ве̄һкенҍ, маӈӈа ро̄бхушшма лӣ трактористэнҍ я электромонтёррэнҍ.
Wp/sjd/Вӣллькесь пуаз

Вӣллькесь пуаз лӣ моайнас кырьй нӯрр пӯдзэ пынней баяс. Кырьйхма лӣ тэ̄нн моаййнас Аскольд Бажанов рӯшас, а кӣлт са̄мь кӣлле ёарксма лӣ Вуэнҍтрэ Санндрэ Антонова.
Моайнас лӣ Тоанла баяс, ке̄нн шурьмусс юрртэ лӣ шэ̄ннтэ вуэҋтҍенҍ маӈельт пӯдзэ кэ̄рхэллмужэсьт шӯрр Таввял Пра̄зьнэгкесьт Мурман ланӭсьт. Тоанла та̄т соагкэ вӣллькесь пӯдзэ я ма̄тҍхэ со̄н куллтэллэ о̄ллмэ па̄кнэмужетҍ. Тэдт лыһк а̄нн пӯдзэ пыннъесьт е̄ннэ вышшэлвудтэ, кӣҏшэмвуд я е̄гкьмуж. Маӈельт пӯдзэ кэ̄рхэллъе быдт воалмаш шэ̄ннтэ югке рэ̄зэтҍ вуэҋтэ ста̄рт кя̄йн альн, тэнн гуэйкэ быдт соннӭ ӣджяс е̄ннэ чинндэдтэ, штобэ эле ёррэ, эле пуадтраһтӭ а̄ййк я вял быдт пӯдзэ туаррье ӣжянт лоаччкэльвудэнҍ я сӯррвасвудэнҍ. 
Тэдта кыррьй элля лышэ тэнн баяс, сонн мушштал вял югкэ пя̄ййвсэ ло̄ссесь ча̄рр о̄ллмэ робэт баяс, кӯ манн о̄ллтлэзэсьт сыйтэнҍ. Пӯдзэ пынней пуэраст тӣдтӭв ча̄рр тӯетҍ, ве̄кьхэв нӯрршэтҍ выгкэ эвтэс мадтар-а̄е юрртэтҍ я тӯетҍ. Чӯдзэтҍ карвуллэмэнҍ омпэ суткэ, Тоанла е̄ннэ мӣлле пуадт, мӣ со̄нэнҍ ля̄йй эввтэль, юррт ажесь нӯрр па̄лъ байя, Шӯрр Шаннт Е̄ммьне туар байя. Пугк э̄ллмса юрртэ ся̄гкнэнҍ Тоанлэсьт е̄рркъя мо̄джесь са̄мь моаййнсэгуэйм. Ӣллькъювэвв ле пугк Тоанал юрртэ, тэнн баяс быдт тыйе ӣджянт ло̄гк# я тӣдтэ.
Wp/sjd/Антонова, Александра Андреевна

Антонова Са̄нндрэ Вуэннҍтре нӣййт (рӯшас "Александра Андреевна Антонова") (*5.5.1932 - †8.10.2014) — са̄мь кырьйхэй, ёарркэй, са̄мь кӣл те̄дтидтӭй нызан я о̄ххпэй Луявьрэсьт. Кырьехьт "Са̄мь букварь" (1982), па̄ррнэ гуэйкэ стиха кырьй "Пӣрас" (2004) я со̄нэнҍ ёаркса ле̄в моа̄ййнас "Вӣллькэсь пуаз" я пугк ко̄ллм кырьй Тарья Кукесьсугк баяс кӣллт са̄мь кӣлле.
Биографья.
Шэ̄ннтма лӣ 1932 ыгь кыдтман выдант пе̄йв. Со̄нн шэнтэ пуазнэгкь пӣррсэсьт Баренц ме̄р рынтэсьт, Мӯрман е̄ммьне Тырьбэрь са̄ткэсьт Куэллнэгк нёа̄ркэсьт. Сӣн шӯрр пӣрас лӣ чӣллк са̄мь пӣрас. Са̄нндрэ ро̄дҍхэль че̄д агесь лыххькэнҍ пуазныннъенҍ Тырьбэрь ча̄рэсьт. Сӣнэнҍ ля̄йй шӯрр пӣрас. Са̄нндрэсьт лӣ алльк я кӯххт а̄ххкэв.
1949 ыгесьт Са̄нндрэ мэ̄нэ о̄ххпнуввэ Ленинград Таввял О̄ллмэ института. 1956 ыгесьт маӈӈа институт мэ̄ннмэнҍ вӯлкха ля̄йй Луяввра рӯшш кӣл я литература вуэпьсеенҍ. 1976 ыгесьт Луявьрэсьт школа-интернат оа̄лкхэшш классэнҍ оа̄лкэхьт выгкэ са̄мь кӣл. 
Тӯй.
1978-1993 ыгенҍ Са̄нндрэ те̄вьтэхьт алфавит са̄мь кырьй гуэйкэ я кырьехьт авьтмусс кӣлт са̄мь кӣл букварь оа̄лкхэшш классэ гуэйкэ. Букварь ля̄йй луэшштма 1982 ыгесьт. 1985 - Са̄мь-рӯшш соа̄гкнэг кырьйхей. Са̄нндрэ пые кӣллт са̄мь кӣлле кырьй "Ӣисус - паррнэ ка̄ннҍц", ку выйтэ олкэс 1996 ыгесьт. Карашъёгэсьт "Таввял кыррьй" лӯшшьтэм пэҏтэсьт ныдтшэ 1996 ыгесьт выйтэ Аскольд Бажанов кырьй "Вӣллькэсь пуаз". Антонова Са̄нндрэ пыйе тэнн кырьй рӯшш кӣлэсьт кӣллт са̄мь кӣлле. 2003 ыгесьт выйтэ моа̄йнас "Ка̄йе ла̄йххь", 2004 ыгесьт - стиха кыррьй "Кутҍк кэ̄бп" я "Пӣрас" па̄ррнэ гуэйке. 2007 ыгесьт Са̄нндрэ лӯшьтэ стиха кыррьй рӯшас "Кӯтҍк сӯн" я со̄нн ныдтҍшэ пые са̄мас Матрехин Эвван стихатҍ. 2008 ыгесьт выйтэ Есенин стиха са̄мас, кӣллт са̄мь кӣлле пыйенҍ Са̄нндрэ Антонова я Софья Якимович. Адтҍ вӯррьтэпь Евангеле Ма̄ххьтвесьт кырьй выййтмуж. 2014 ыгь кыдтманэсьт выйтэ со̄н ёарркмушш рӯшш кӣлэсьт кӣллт са̄мь кӣлле Астрид Линдгрэн ко̄ллм кырьй: "Та̄рьенч Кукесьсуххк", "Та̄рьенч копчнадт воа̄ррэ" я "Та̄рьенч Руэньсэсь ланӭсьт".
1993-2004 Са̄нндрэ Луявьрэсьт лыгкэ выгкъенҍ са̄мас са̄ррнмуж документацья я радива мӣлльтэ.